Ing Minggu kêpêngkêr sampun kacariyosakên anggèning Jerman tuwin Italie gadhah tindak ingkang sawarni pangobong murih paprangan ing Spanyol saya dados rame, ingriku lajêng nuwuhakên tunadungkaping pamawas tumrap ingkang sami paprangan, awit lajêng kêkilapan dening kasaru tandanging liyan ingkang ngêmori damêl wontên ingriku. Sampun sawatawis dintên wontên motor mabur cumalorot dhatêng laladan Prancis saha mawi andhawahakên bom ngantos damêl karisakan kathah.